**স্কুলের একটি প্লেইসের (আসন) জন্যে আবেদনের ব্যাপারে আপনাকে সাহায্য করার জন্যে 7 টি পরামর্শ**

কার্ডিফে বহু চমৎকার স্কুল রয়েছে, কিন্তু প্লেইস তথা আসনগুলো খুব দ্রুত পূরণ হয়ে যায়।

স্কুলের একটি প্লেইসের (আসন) জন্যে আবেদনের ব্যাপারে আপনাকে সাহায্য করার জন্যে এখানে কিছু সহজ পরামর্শ দেয়া হলো।

**1. খোঁজখবর নিন এবং আরো জানুন**

আপনার এলাকার স্কুলগুলো দেখুন। তাদের ওয়েব্‌সাইটে যান, তাদের প্রস্‌পেক্টাস দেখুন এবং এস্টিন (Estyn) রিপোর্টটি পড়ুন। এই সাইটটি দেখুনঃ mylocalschool.gov.wales

**একটি ভিজিটের ব্যাপারে খোঁজখবর নিন**

আপনি কোনো একটি স্কুল সম্পর্কে শুনেছেন শুধুমাত্র তা থেকে এ বুঝায় না যে আপনি এটি সম্পর্কে জানেন। স্কুল ওয়েব্‌সাইটগুলো দেখুন, রিপোর্টগুলো পড়ুন – এবং জিজ্ঞাসা করুন যে আপনি স্কুলগুলো ভিজিট করতে পারবেন কিনা।

*আমরা 6 টি স্কুলে ভিজিট করেছি, কারণ বাবা তাদের খেলার মাঠগুলো পরীক্ষা করে দেখতে চেয়েছিলেন!*

**2. আপনার এলাকাটি জানুন**

খোঁজ নিয়ে দেখুন আপনার এলাকায় কোন্‌ কোন্‌ স্কুল রয়েছে।

এই সাইটটি দেখুনঃ cardiff.gov.uk/onlinemaps

আপনার নিকটতম স্কুলে আপনি একটি প্লেইস্‌ তথা আসন পাবেনই এরূপ কোনো নিশ্চয়তা নেই, তবে সেটি দেখা শুরুর একটি ভালো স্থান। কোনো কোনো স্কুল বেশ জনপ্রিয়, আর তাই আমরা পরীক্ষা করে দেখি যে লোকজন আমাদেরকে তাদের যে ঠিকানা দেন সেটিতে, ভর্তির তারিখের সময় পর্যন্ত, তারা আসলেই বাস করেন কিনা।

**3. একটি তালিকা তৈরি করুন**

আমরা আশা করি আপনি যেনো আপনার প্রথম পছন্দনীয় স্কুলটিতে স্থান পান, কিন্তু প্রায়শঃই তা সম্ভব হয় না। প্রতিটি স্কুলের একটি সর্বোচ্চ সংখ্যা রয়েছে যা তারা নিতে সক্ষম। **প্রতিটি পছন্দের ব্যাপারে বেশ সুচিন্তিতভাবে ভেবে দেখুন।**

**লক্ষ্যণীয়ঃ** স্কুলের প্লেইস্‌ তথা আসনগুলো দ্রুত পূরণ হয়ে যায়, আর তাই আপনার পছন্দের সকল স্কুলের নাম লিখুন এ নিশ্চিত করার জন্যে যে আমরা যেনো আপনাকে সম্ভাব্য সর্বোত্তম পছন্দের স্কুলটি দিতে পারি।

**প্রথম থেকেই আপনার পছন্দের সকল স্কুলের নামগুলো তালিকাভুক্ত করার বিষয়টি সত্যিই গুরুত্বপূর্ণ।**

*আমার জন্যে সুবিধাজনক এরূপ সকল স্কুলের নাম আমি তালিকায় লিখেছি*

**4. আমাদেরকে সবকিছু বলুন**

**আপনি যদি আমাদেরকে না জানান – আমরা জানবো না।** আমরা চাই যে আপনার সন্তান যেনো যথাসম্ভব সর্বোত্তম স্থানটি পায়। আপনি যখন আবেদন করবেন তখন কোনো প্রমাণ থাকলে সেটি পাঠানোর মাধ্যমে আপনি সাহায্য করতে পারেন।

আমাদেরকে বলুনঃ

যদি স্কুলটিতে আপনার সন্তানের আপন ভাই/বোন পড়ে

যদি তার শিখার ক্ষেত্রে বাড়তি কোনো সাহায্যের প্রয়োজন থাকে

যদি তার মেডিক্যাল (শারীরিক/চিকিৎসাগত) অথবা সামাজিক কোনো চাহিদা থাকে, যার মানে এই যে তাকে বিশেষ একটি স্কুলে যেতে হবে, অন্য স্কুলে নয়।

**যদি কোনো পরিবর্তন ঘটে তাহলে আমাদেরকে জানান।**

**5. যথাসময়ে আবেদন করুন**

আবেদন করার একটি চূড়ান্ত তারিখ রয়েছে। যেসব আবেদন সময়সীমার মধ্যে আসে সেগুলো আমরা প্রথমে যাচাই করি। **কার্ডিফের স্কুলগুলোর 60% প্রথম রাউন্ডেই পূর্ণ হয়ে যায়।**

**বিলম্ব করবেন না**

যদি আপনি চূড়ান্ত তারিখের মধ্যে আবেদন করতে না পারেন, তাহলে আপনি প্রথম রাউন্ডটি খুয়াবেন। এরপর আপনি একটি ফর্ম ডাউনলৌড করতে হবে এবং সেটি পাঠাতে হবে। এটিতে বেশি সময় লাগে এবং আপনি যে স্কুলে স্থান পেতে চান সেটিতে হয়তো স্থান নাও পেতে পারেন।

*আমরা প্রথম সপ্তাহে আবেদন করেছি*

**6. অন্‌লাইনে আবেদন করুন**

এই সাইটটি দেখুনঃ cardiff.gov.uk/schooladmissions

আপনি যখনই আমাদের সাথে যোগাযোগ করবেন তখন একই ইমেইল ঠিকানা ব্যবহার করার চেষ্টা করুন।

কিছু কিছু ধর্মীয় (ফেইথ্‌) স্কুল তাদের নিজেদের স্কুল প্লেইস্‌গুলো ব্যবস্থাপনা করে থাকে – আর তাই আগে খোঁজ নিয়ে দেখুন যে তাদের কাছে আপনাকে সরাসরি আবেদন করতে হবে কিনা।

**সাহায্য নিন**

যদি আপনার সাহায্যের প্রয়োজন হয়, একটি হাবে (তথ্য কেন্দ্রে) যোগাযোগ করুনঃ

cardiff.gov.uk/hubs

এডভাইসলাইনঃ 02920 871071

অথবা

আমাদের কাছে ফোন করুনঃ 02920 872087

**7. আমাদেরকে জানতে দিন**

যদি আপনি কার্ডিফের কোনো স্কুলে একটি স্থানের অফার তথা সুযোগ পান, তাহলে আপনি আমাদেরকে যথাশীঘ্র সম্ভব জানাতে হবে যে আপনি এই প্লেইস্‌ তথা স্থানটি চান কিনা। আপনি হয়তো আপনার প্রথম পছন্দের স্কুলটিতে স্থান নাও পেতে পারেন, তবে ওয়েটিং লিস্টে (অপেক্ষা-তালিকা) আপনার নাম থাকবে।

**অনুগ্রহ করেঃ** আমাদেরকে জানান যদি আপনি উক্ত প্লেইস্‌টি না চান, যাতে আমরা এটি অন্য কাউকে দিতে সক্ষম হই!

**আপনি আপীল করতে পারবেন**

আপনাকে একটি প্লেইস্‌ (স্থান) না দেয়ায় যদি আপনি অসন্তুষ্ট হন, তাহলে আপনি আপীল (পুনর্বিবেচনার আবেদন) করতে পারবেনঃ link

নিরপেক্ষ, অবৈতনিক স্বেচ্ছাসেবকদের সমন্বয়ে গঠিত একটি দল (প্যানেল) আপনার আপীলটি শুনবেন এবং তাদের সিদ্ধান্ত সকল পক্ষ মানতে হবে।

**ধন্যবাদ**

আপনি এই সাইটে আরো তথ্য পাবেনঃ cardiff.gov.uk/schooladmissions

*আমি আমার দ্বিতীয় পছন্দের স্কুলটি পেয়েছি এবং নানা মনে কএন এটিই সর্বোত্তম*